Teaser “The Flight Attendant” Musim 2 Goda Tarikh Tayangan Untuk Siri Akan Datang HBO Max
HBO Max telah melancarkan teaser pertama untuk musim kedua siri The Flight Attendant yang dibintangi Kaley Cuoco. Siri komedi-drama itu dijadualkan kembali pada 21 April ini dengan tayangan dua episod pertama. Susulan tayangan perdananya, dua episod baharu akan siarkan seminggu kemudian iaitu pada 28 April, diikuti minggu seterusnya sehingga episod finale pada 26 Mei 2022. Teaser The Flight Attendant Musim 2 bermula dengan Cassie menghadiri sesi pemulihan alkohol sambil dia berkongsi pekara yag dia lakukan dalam kehidupan baharunya di Los Angeles. Teaser itu juga turut menyerlahkan caranya menangani cabaran dengan tenang, sambil menguruskan kerja sambilannya yang sangat berbahaya, iaitu sebagai aset CIA. Berdasarkan novel bertajuk sama oleh penulis Chris Bohjalian, The Flight Attendant adalah drama komedi gelap thriller yang bermula apabila seorang pramugari yang bangun di hotel yang salah, katil yang salah bersama mayat disebelahnya, tanpa mengentahui apa yang berlaku.  Siri ini dibintangi Kaley Cuoco (The Big Bang Theory, Harley Quinn), Rosie Perez (Birds of Prey), T.R. Knight (Grey’s Anatomy), Zosia Mamet (Girls), Deniz Akdeniz, Griffin Matthews, Yasha Jackson, dan Audrey Grace Marshall. The Big Bang Theory, Harley Quinn The Flight Attendant dicipta dan diterbitkan oleh Steve Yockey, manakala penerbit eksekutif terdiri daripada Cuoco, Greg Berlanti, Sarah Schechter, Meredith Lavander, Marcie Ulin, dan Susanna Fogel.